สวัสดีครับคุณ ตอนนี้ผมกินยารักษาวัณโรคอยู่ กินยามาได้ประมาณ 1 เดือนแล้ว คือผมสงสัยอยากสอบถามคุณหน่อยครับ คือผมอยู่ห้องคนเดียว เวลาที่ผมไอในห้องบางครั้ง ผมไอโดยไม่ได้ปิดปาก ผมอยากถามคุณหน่อยครับว่า ช่วงการกินยารักษาวัณโรค ผมจะได้รับเชื้อวัณโรคเพิ่มไหมครับ จากการที่ผมไอในห้องโดยไม่ได้ปิดปาก หรือจากการที่สัมผัสโดนเสมหะของตัวเอง หรือจากการรับเชื้อทางอื่นๆ และผมกินยาทุกวันไม่เคยขาดยาแม้แต่วันเดียว เชื้อวัณโรคในตัวผมจะมีโอกาสดื้อยาไหมครับ *ผมกินยาครบทุกวันไม่เคยขาดนะครับ ตั้งแต่รักษามา* ขอบครับคุณ
สวัสดีค่ะ จากที่เล่ามา เมื่อรับประทานยาสม่ำเสมอ โอกาสเกิดเชื้อดื้อยาเป็นไปได้น้อยค่ะส่วนเชื้อวัณโรคที่มีอยู่เดิม เมื่อรับการรักษาตัวเชื้อจะค่อยๆลดลงค่ะหากไม่ดื้อยา หลังจากรับยาต้านวัณโรคไป 2 สัปดาห์ มักจะตรวจไม่พบเชื้อที่เสมหะของคนไข้แล้วค่ะแต่จำเป็นต้องรับประทานยาให้ครบตามกำหนด เพื่อทำลายเชื้อที่อยู่ในร่างกายของตนเองออกให้หมดกรณีที่รับการรักษาอยู่ คนไข้จะไม่ได้ติดเชื้อซ้ำจากตนเองนะคะ ไม่ต้องกังวลค่ะ